jkorsvik/nowiki_second_scrape_merged huggingface dataset:
Clervaux (kanton)

Clervaux er en kanton i Luxembourg. Kantonen ligger nord i landet og har et areal på 331,75 km². I 2016 hadde kantonen 17 126 innbyggere og administrasjonssenteret ligger i byen Clervaux.


== Kommuner ==
Clervaux kanton består av fem kommuner. I tabellen oppgis antall innbyggere per 2016.


== Referanser ==


== Eksterne lenker ==
(en) Canton of Clervaux – kategori av bilder, video eller lyd på Commons
Religiøs traktat

Religiøs traktat er et «religiøst småskrift» (Bokmålsordboka) som brukes til evangelisering. De kan være i A5-format eller mindre og deles ut til mennesker man vil evangelisere for. 


== Bibelbud ==
Ved pietismens gjennombrudd i Norge ble det lagt stor vekt på litteratur. Allerede Hans Nielsen Hauge fikk trykt skrifter med kristelig innhold som han solgte på sine reiser. Siden overtok andre predikanter denne oppgaven. De ble kalt bibelbud og gikk fra grend til grend med bøker som de solgte i forbindelse med husmøter i hjemmene. Utover på 1800-tallet ble dette arbeid satt i system av Lutherstiftelsen, som var forløperen til Det norske lutherske indremisjonsselskap. Men ved århundreskiftet var det ebbet ut og nesten gått i glemmeboken i organisasjonen.


== Traktatarbeid i Indremisjonen ==
Johan Martin Wisløff tok i 1914 opp tanken om igjen å starte traktatarbeid. Han begrunnet det med at gode traktater var «et velsignet virkemiddel for den indre misjon». Arbeidet ble organisert slik at indremisjonsforeningene opprettet traktatkomiteer som fikk tilsendt traktater gratis ti ganger  årlig. I perioden 1914 – 1916 ble det opprettet 114 traktatkomiteer rundt om i landet. Det ble gitt ut 23 traktater i et opplag på til sammen 460.000 eksemplarer. I årene etter fram til 1920 økte dette til 138 traktatkomiteer, 46 forskjellige traktater og et opplag på nærmere to millioner.I 1925 byttet man format fra to sider til en mindre størrelse i fire sider og med et bilde som blikkfang. Det var nå 291 traktatkomiteer rundt om i landet. I tillegg var det 134 enkeltpersoner som regelmessig fikk tilsendt traktater for spredning. Arbeidet fikk en knekk under andre verdenskrig, for da ble det papirrasjonering og man kunne ikke trykke så mange som man ønsket. En av traktatene ble også beslaglagt av nazistene. Den hadde tittel Det siste slag og var en allusjon til  uttrykket:  «England taper alle slag - så nær som det siste». Men da ordren om beslaglegging kom, var traktaten spredt over hele landet.


== Referanser ==


== Litteratur ==
Tor Singsaas: Den norske Lutherstiftelses traktater – en teologisk karakteristikk 1976


== Kilder ==
Ola Rudvin: Indremisjonsselskapets historie II  1970
Buj (elv)

Buj (russisk: Буй) er ei elv i Perm kraj, republikken Basjkortostan og republikken Udmurtia i Russland. Den er ei venstre sideelv til Kama, og er 228 km lang, med et nedslagsfelt på 6530 km². Den begynner sør for Perm Krai i distriktet Kuyedinski, og deretter flyter gjennom nordvestlige Basjkortostan og inn i elven Kama innenfor Udmurtia til sør for byen Kambarka.


== Eksterne lenker ==
Buy i den russiske encyklopedi for Perm Krai
Kvikksølvoksid

Kvikksølvoksid, også kalt kvikksølv(II)oksid, er en kjemisk forbindelse med formelen HgO, og en molar masse på 216,6. Den har rød eller oransje farge. Kvikksølvoksid er et fast stoff ved normalt trykk og romtemperatur.


== Fremstilling ==
Den røde varianten av kvikksølvoksid kan bli fremstilt ved å varme kvikksølv og oksygen til om lag 350 °C, eller ved pyrolyse av Hg(NO3)2. Den oransje varianten fremstilles ved bunnfelling av kvikksølvioner i vannløsning ved hjelp av en sterk base. Forskjellen i farge skyldes ulik partikkelstørrelse. Begge variantene har samme atomstruktur, bestående av nesten lineære enheter av O-HG-O i siksak med en vinkel på 107°.


== Bruksområder ==
Kvikksølvoksid blir noen ganger brukt i framstilling av kvikksølv, da forbindelsen løser seg opp relativt lett. Ved dekomponering blir oksygengass frigjort. I 1774 oppdaget Joseph Priestley at oksygen ble frigjort ved oppvarming av kvikksølvoksid, selv om han ikke identifiserte gassen som oksygen. Selv om navnsettingen av stoffet ble foretatt ved en senere anledning, var dette en milepæl innen kjemi.
Kvikksølvoksid blir også brukt som katode i kvikksølvbatterier.
Merete Moen

Merete Moen (født 7. desember 1945) er en norsk skuespiller. 
Moen er utdannet ved Statens Teaterskole, og debuterte i Don Juan på Oslo Nye i 1974. I 1975 var hun ved Teatret Vårt i Molde. Fra 1976 har hun vært ansatt ved Nationaltheatret. Hun har tolket en rekke store roller av Ibsen, Shakespeare, Strindberg og Tsjekhov, og er prisbelønt ved flere anledninger. Moens foreløpig siste rolle var Fru Sørby i Ibsens Villanden på Torshovteatret høsten 2006. 
Moen har deltatt i flere norske filmer, og hun huskes særlig for rollen som Moster i filmatiseringen av Tarjei Vesaas' Is-slottet (1987), Kristin i Unni Straumes Drømspel (1994) (en rolle hun også hadde spilt på Nationaltheatret), og som Inga i Liv Ullmanns Kristin Lavransdatter (1995). 
Merete Moen har spilt i en rekke hørespill i Radioteatret, senest i Arne Svingens Krutt i støvla i 2006. Hun har de siste årene lest inn en rekke lydbøker, blant annet de populære bøkene om Folket på Innhaug av Anne Karin Elstad.
Merete Moen er tildelt Per Aabels ærespris (1989) og Norsk Teaterlederes pris (1979).


== Filmer ==
1981 Medmenneske (Fjernsynsteatret) (Lea)
1983 Søsken på Guds jord (Vavva)
1987 Is-slottet (Moster)
1991 For dagene er onde (Hilda)
1992 Flaggermusvinger (Moren)
1994 Drømspel(Kristin)
1995 Kristin Lavransdatter (Inga)


== Teater (utvalg) ==
Kennedys barn (Rona) (Nationaltheatret)
Brand (Gerd) (Nationaltheatret)
Kjærlighetens komedie (Svanhild) (Nationaltheatret)
Hamlet (Dronning Gjertrud) (Nationaltheatret)
Don Carlos (Fyrstinne Eboli) (Nationaltheatret)
Amadeus (Fru Mozart) (Nationaltheatret)
Vildanden (Gina Ekdal) (Nationaltheatret)
Mein Kampf (Fru Død) (Nationaltheatret)
Iguananatten (Hannah) (Nationaltheatret)
Faderen (Laura) (Nationaltheatret)
Gaucho (Louise) (Nationaltheatret)
Woyzeck (Bestemor) (Nationaltheatret)
Hedda Gabler (Juliane Tesmann) (Nationaltheatret)
Et drømspill (Kristin) (Nationaltheatret)
Maria Stuart (Kennedy) (Nationaltheatret)
Villanden (Fru Sørby) (Nationaltheatret)


== Eksterne lenker ==
(en) Merete Moen på Internet Movie Database 
(no) Merete Moen hos Nationaltheatret 
(no) Merete Moen hos Sceneweb 
(en) Merete Moen hos The Movie Database 
Merete Moen i Scenewebarkivet
«Merete Moen» i Store norske leksikon
Clervaux

Clervaux (luxembourgsk: Klierf, tysk: Clerf) er en kommune og en by i Luxembourg.  Kommunen, som har et areal på 85,05 km², ligger i kantonen Clervaux. I 2016 hadde kommunen 4 847 innbyggere. Byen Clervaux er kantonen Clervauxs administrasjonssenter.
Den 25. mai 2011 ble kommunene Heinerscheid og Munshausen slått sammen med Clervaux. Den nye kommunen beholdt navnet Clervaux.


== Referanser ==


== Eksterne lenker ==
Offisielt nettsted 
(en) Clervaux – kategori av bilder, video eller lyd på Commons
Sedimentasjonsmiljø

Sedimentasjonsmiljø beskriver de fysiske, kjemiske og biologiske prosesser ved avsetning av en bestemt type av sediment og de bergartstyper som kan dannes fra disse avsetningene. Vanligvis kan sedimentære bergarter sammenlignes med sedimenter som finnes i moderne avsetningsmiljøer. Men desto lenger tilbake i geologisk tid sedimentene ble avsatt, desto mindre sannsynlig kan moderne analoger finnes f. eks. Båndede jernformasjoner.


== Typer av avsetningsmiljø ==
Kontinental

Alluvial
Eolisk
Fluvial
LakustrinKyst

Elvedelta
Tidevann
Lagune
StrandMarin

Gruntvannsmarin
Dypvannsmarin
Rev (maritimt)Andre

Evaporitt
Glasial


=== Bestemmelse av sedimentasjonsmiljø i eldre sedimenter ===
Sedimentasjonsmiljø i eldre sedimenter bestemmes ved hjelp av sedimentære facies,  sedimentær struktur og fossiler, spesielt sporfossiler.


== Litteratur ==
Harold G. Reading.  1996. Sedimentary Environments: Processes, Facies and Stratigraphy. Blackwell Publishing Limited.


== Eksterne lenker ==
https://web.archive.org/web/20071027055550/http://www.gpc.edu/~pgore/geology/historical_lab/environmentchart.htm
Pennales

Pennate diatomeer er en orden av mikroskopiske alger som lever i hav og innsjøer eller i fuktige miljøer på land. Pennate diatomeer er en viktig gruppe i littoralsonen eller strandsonen, der de lever fastsittende på de fleste overflater. Noen arter er pelagiske og lever fritt i vannmassene.


== Generelt ==
Ordenen Pennales har fått navnet sitt fra formen på celleveggene som er avlange eller ovale sett fra skallsiden. Skallene har mønstre bestående av små hull eller porer og disse mønstrene er bilateralt symmetriske. De motile eller bevegelige pennate diatomeene har en såkalt rafe der celleinnhold bidrar til bevegelse nesten som hos en stridsvogn.


== Eksterne lenker ==
(en) Pennales – oversikt og omtale av artene i WORMS-databasen 
(en) Pennales hos Fossilworks 
(en) Pennales hos ITIS
Kvikksølvselenid

Kvikksølvselenid (HgSe) er en kjemisk forbindelse bestående av kvikksølv og selen. Den består av gråsvarte krystaller, og er i fast form ved romtemperatur.
Kvikksølvselenid kan også referere til HgSe2 og HgSe8, mens HgSe brukes bare om kvikksølv(II)selenid.


== Forekomster ==
Kvikksølvselenid finnes i naturlig form i naturen som mineralet tiemanitt.


== Giftighet ==
På grunn av sitt innhold av kvikksølv, er kvikksølvselenid giftig. Kvikksølvselenid er imidlertid en relativt stabil forbindelse, noe som gjør at den kan være mindre giftig enn kvikksølv i ren form og mange organometalliske kvikksølvforbindelser.
Kvikksølvcyanid

Kvikksølvcyanid er et kvikksølvsalt med kjemisk formel Hg(CN)2. Det er et kjemisk kompleks som ved romtemperatur består av hvite, tidvis gjennomsiktige krystaller. De er uten lukt, men har en skarp metallisk smak. De er lett oppløselig i vann og alkohol og er meget giftig.


== Bruksområder ==
Kvikksølvcyanid har tidligere hatt ulik bruksområder innen medisin, blant annet for behandling av syfilis. Det har også blitt benyttet som desinfeksjon av instrumenter. Det benyttes fortsatt innenfor homøopati under det latinsk navnet Hydrargyrum bicyanatum.


== Referanser ==


== Eksterne lenker ==
(en) Mercury(II) cyanide – kategori av bilder, video eller lyd på Commons 
National Pollutant Inventory: Cyanide compounds fact sheet
Gómez Palacio

Gómez Palacio er en by og en kommune i den meksikanske delstaten Durango på grensen mot Tlahualilo de Zaragoza i nord, delstaten Coahuila i øst og Lerdo i syd. Byens navn er til ære for den kjente forfatteren og politikeren Francisco Gómez Palacio y Bravo. Gómez Palacio ble grunnlagt den 15. september 1885 og innbyggertall fra 2005 viser et folketall på 239 842.


== Eksterne lenker ==
Offisielt nettsted 
(en) Gómez Palacio – kategori av bilder, video eller lyd på Commons
Ants Lepson

Ants Lepson er en norsk kunstmaler og tidligere sjømann, bosatt i Arendal.


== Bakgrunn ==
Lepson er født i Estland i 1934. Familien flyktet til Sverige og så USA etter andre verdenskrig. Han mønstret på et norsk skip, og var statsløs i syv år, før han fikk norsk statsborgerskap. Lepson er utdannet som skipskaptein, og har ført flere norske seilskip, bl.a. fullriggeren «Sørlandet». Han har også vært kaptein på «Skibladner» på Mjøsa.


== Kunstneren ==
Han er kjent som maler av maritime motiv. Han er bosatt i uthavnen Sandvika på Hisøy i Arendal, og har et atelier i Arendal sentrum.  I mer enn 20 år har Lepson vært maler, men han har ingen formell utdannelse som kunstner, og betegner seg selv som marinemaler. Hans motiver er hentet fra det maritime miljø, og det er særlig seilskuter som er motivet. Som gammel sjømann er Lepson opptatt av at hans bilder skal være korrekte i alle detaljer. Spesielt bilder av slaveskipet «Fredensborg» har gjort ham kjent.     
Lepsons bilder er i dag svært ettertraktet.


== Referanser ==


== Litteratur ==
Nils P. Vigerstøl: Kaptein og marinemaler, Gaveca 2014, ISBN 9788299919739
Rob Ellis

Robert Damian Ellis (født 13. februar 1962 i Bristol i England) er en engelsk trommeslager og produsent. Han er sannsynligvis best kjent for samarbeidet med PJ Harvey som han har produsert, arrangert og vært musiker for siden 1990.
Innimellom innspillingene og turneene med Harvey har han vært involvert i en lang rekke andre prosjekter. Hans egne komposisjoner, som best kan beskrives som noe lignende den moderne «klassiske» musikken, er gitt ut på to innspillinger; Music for the home – Volume 1 fra 2000 og Music for the home – Volume 2 fra 2004. Bandet hans, Spleen, har spilt inn tre album: Soundtrack to Spleen fra 1996, Little Scratches fra 1998 og Nun Lover! fra 2006, og han har også spilt inn musikk under pseudonymet «Christmas».
Ellis har også bidratt som produsent, arrangør og musiker for artister som Marianne Faithfull, tidligere Ash-gitarist Charlotte Heatherley, Madrugada, Laika, Swell, Placebo, Pooka, Kitty Wu, Michael Partington, Marlene Kuntz, tidligere Trickyvokalist Martina Topley-Bird, Scott Walker, Ute Lemper, Lise Westzynthius, Nathalie Nordnes og Mick Harvey fra the Bad Seeds.


== Eksterne lenker ==
(en) Rob Ellis på Discogs 
(en) Rob Ellis på Discogs 
(en) Rob Ellis på MusicBrainz 
(en) Rob Ellis på Songkick 
Rob Ellis' offisielle hjemmeside
Donald Baverstock

Donald Baverstock (født 18. januar 1924 i Cardiff i Wales, død 17. mars 1995) var en TV-produsent. Hans første jobb innen BBC var i det berømte Talks Department hvor han var redaktør på programmet Highlight. Han var deretter med på å lage og redigere erstatteren Tonight, som begynte i 1957.
Han arbeidet på Tonight frem til 1961 da han ble forfremmet til assistentcontroller innen programavdelingen. I begynnelsen av 1963 tok han over som controller av BBC One etter Stuart Hood før lanseringen av BBC Two året etter. I 1963 spurte han også Sydney Newman om å lage en ny serie for lørdags ettermiddag på BBC One, noe som resulterte i Doctor Who.
BBC Two hadde problemer med å få seere så generaldirektør Hugh Carleton Greene bestemte at BBC Twos controller Michael Peacock og Baverstock skulle bytte stillinger. Baverstock ble fornærmet og så på det som en degradering. Han bestemte seg for å slutte i BBC. 
I 1968 fikk Baverstock jobben som programdirektør i Yorkshire Television og i løpet av hans periode ble flere populære programmer, som  for eksempel Emmerdale Farm, laget. Han hadde denne jobben frem til 1973.
British Phonographic Industry

British Phonographic Industry (BPI) er den britiske plateindustriens bransjeforening. Den består av en lang rekke musikkselskaper, inkludert de fire «store» platekompaniene Warner Music Group, EMI, Sony BMG og Universal Music Group, produsenter og distributører samt hundrevis av uavhengige musikkselskaper som representerer flere tusen platemerker. Foreningen har representert interessene til de britiske platekompaniene siden den formelt ble stiftet i 1973, da med hovedvekt på å bekjempe piratkopiering.
BPI grunnla den årlige BRIT Awards for musikkindustrien i tillegg til Mercury Prize for årets album.


== Lignende organisasjoner ==
RIAA, Recording Industry Association of America, er USA sin bransjeorganisasjon for musikkindustrien.
IFPI er en internasjonal bransjeforening for plate- og filmbransjen, med over 1450 medlemmer i 75 land.
MPAA er en bransjeforening for filmindustrien i USA.


== Eksterne lenker ==
(en) Offisielt nettsted 
(en) British Phonographic Industry – kategori av bilder, video eller lyd på Commons 
BPI Radar
Louise Arbour

Louise Arbour (født 10. februar 1947 i Montréal i Canada) er en canadisk jurist. Hun var fra 2004 til 2008 FNs høykommissær for menneskerettigheter.
Hun ble utdannet jurist ved Université de Montréal i 1970, og underviste fra 1974 til 1987 i strafferett ved York University. I 1987 ble hun utnevnt til dommer i straffesaker i førsteinstans. Allerede i 1990 ble hun dommer ved ankedomstolen i Ontario. Hun utgav også en rekke artikler innen menneske- og borgerrettsfeltet. I 1995 ledet Arbour en kommisjon som undersøkte soningsforholdene i canadiske fengsler.
Arbour ble i 1996 utnevnt til sjefsanklager ved Det internasjonale krigsforbrytertribunalet for det tidligere Jugoslavia og Det internasjonale krigsforbrytertribunalet for Rwanda, og etterfulgte sørafrikaneren Richard Goldstone.
15. september 1999 ble hun utnevnt til høyesterettsdommer i Canada.
Hun etterfulgte i Sérgio Vieira de Mello som FNs høykommissær for menneskerettigheter i 2004. Forgjengeren omkom under et angrep på FNs kontorer i Bagdad sommeren 2003
I mars 2007 krevde hun inngripen fra FN for å bedre homofiles rettsstilling, og ba stater om å bekjempe brudd på homofiles menneskerettigheter.


== Referanser ==


== Eksterne lenker ==
United Nations High Commissioner for Human Rights
Slaget ved Kliszów

Slaget ved Kliszów fant sted 8. julijul./ 9. julisve./ 19. juli 1702greg. under den store nordiske krig mellom en svensk armé under kong Karl XII mot en polsk-saksisk hær under kong August den sterke. Svenskene, som var kraftig tallmessig underlegne, vant allikevel en stor seier, blant annet etter å ha beseiret de berømte polske husarene, og det var sist gang disse ble brukt.
Slaget ved Düna

Slaget ved Düna eller Overgangen ved Düna var et slag under store nordiske krig som stod den 9. julisve./ 19. juli 1701greg. ved elven Daugava (dagens Daugava eller Vestre Dvina) ikke langt fra Riga. Slaget kom som en følge av den svenske seieren i slaget ved Narva et halvt år tidligere.
Slaget stod mellom kong Karl XIIs svenske armé og kong August den sterkes og Adam Heinrich von Steinaus kombinerte polsk/saksiske armé. Den svenska arméen vant en avgjørende seier, og lyktes slik å krysse elven og inntok hele Kurland. Den svenske hæren inntok byen Bauska og hadde dette som oppmarsj til angrepet med Polen-Litauen året etter.
Alun Evans

Alun William Evans (født 30. april 1949 i Kidderminster, Worcestershire) er en tidligere engelsk fotballspiller.
Evans startet sin karriere i Wolverhampton allerede som 17-åring i 1966. Han hadde også et kort låneopphold i Los Angeles Wolves før han ble kjøpt til Liverpool av manager Bill Shankly for £100 000 i september 1968.
Han fikk sin debut for de røde 21. september samme år i hjemmekampen på Anfield mot Leicester. Han scoret sitt første mål for klubben i denne kampen, da han lagde 3-0 målet i det 10. minutt. Liverpool vant til slutt 4 – 0, og alle målene kom i de 12. første minuttene.
Uken etter scoret han to nye mål mot sin gamle klubb Wolverhampton på Molineux i en kamp Liverpool vant hele 6 – 0.
I sesongen 1970/1971 ble han lagets topscorer med 15 mål hvor 10 av målene kom i ligaen.
Evans ble værende i Liverpool frem til 20. juni 1972 da Aston Villa betalte £72 000 for hans tjenester. I 1975 skrev han under for Walsall som han ble værende i frem til 1978 da han dro til Australia for å spille for South Melbourne.
Evans la opp i 1982.
Han fikk fire landskamper for England U-23 i løpet av karrieren sin.


== Se også ==
Statistikk om Liverpool FC.


== Eksterne lenker ==
(en) Alun Evans – Transfermarkt 
Profil på Liverpools offisielle hjemmeside.
Profil på LFChistory.net.
Tromsøgata (Oslo)

Tromsøgata (1–31, 2–44) er ei gate på Rodeløkka i bydel Grünerløkka i Oslo. Den går fra Helgesens gate til Carl Berners plass, og består stort sett av boligbebyggelse, dels blokker, dels småhus, av svært varierende alder, men det er også plass til en del mindre industrivirksomhet. 
Navnet er etter byen Tromsø. Det er flere andre gater i området som har navn etter nordnorske byer (Vardø, Bodø, Hammerfest). Før kommunesammenslåinga i 1878 het gata Smedegaden.
Tromsøgata er sperra for annet enn gangtrafikk midt mellom Hammerfestgata og Dælenenggata. Den endte inntil høsten 2010 i en snuplass (blindvei) ved Carl Berners plass. I forbindelse med ombygging av dette krysset ble da det øverste kvartalet av gata åpna for gjennomgangstrafikk.
Nr 4 (trebygning, sveitserstil) var tidligere Rodeløkka politistasjon. I nr 5b (murbygg, arkitekt Arne Korsmo) ligger Kunstverket galleri. 
Deler av Tromsøgata tilhørte stiftsprost Frederik Rodes løkke. Ved nr 7 lå opprinnelig løkkehuset på Rodeløkka. Det er seinere flytta til Langgata.


== Litteratur ==
Knut Are Tvedt, red. (2000). «Tromsøgata». Oslo byleksikon (4. utg.). Oslo: Kunnskapsforlaget. s. 445. ISBN 82-573-0815-3. 


== Eksterne lenker ==
«Oslo kommune – Bydelsoversikt (T)». Oslo kommune. Arkivert fra originalen 26. oktober 2014. Besøkt 7. november 2015.
Fylkesvei 5640

Fylkesvei 5640 går mellom Geitaneset og Ugulen i Luster kommune.
Frem til 2019 hadde veien betegnelsen fylkesvei 339 (Sogn og Fjordane).


== Kommuner og knutepunkter ==

 LusterLambhaug 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5640
(no) Statens vegvesen – trafikkmeldinger
Fylkesvei 339 (andre betydninger)

I Norge finnes fylkesvei 339 i de følgende fylkene:

Fylkesvei 339 (Hedmark)
Fylkesvei 339 (Oppland)
Fylkesvei 339 (Sogn og Fjordane)
Banat Zeta

Banat Zeta var navnet på et av de ti banatene som utgjorde Kongeriket Jugoslavia i den sterkt serbiskdominerte tidsperioden fra 1927 til 1941. Banat Zeta hadde navn fra elven Zeta og den middelalderske provinsen Zeta, og hovedstaden var Podgorica.
Banat Zeta bestod av følgende områder (moderne benevnelser):

Montenegro
vestlige Kosovo
Hercegovina
Dubrovnik-regionen i Kroatia
noen sørlige kommuner i Bosnia
Fylkesvei 5642

Fylkesvei 5642 går mellom Solvorngalden og Solvorn i Luster kommune.
Frem til 2019 hadde veien betegnelsen fylkesvei 338 (Sogn og Fjordane).


== Kommuner og knutepunkter ==

 LusterSolvornvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5642
(no) Statens vegvesen – trafikkmeldinger
Fylkesvei 338 (andre betydninger)

I Norge finnes fylkesvei 338 i de følgende fylkene:

Fylkesvei 338 (Oppland)
Fylkesvei 338 (Rogaland)
Fylkesvei 338 (Sogn og Fjordane)
Golubovci

Golubovci er et tettsted og en bydel i kommunen Podgorica i Montenegro. Bydelen kalles også noen ganger for Zeta. Byen ligger på Zetasletten 15 km sør for Podgorica, og sentrum ligger like vest for Podgorica lufthavn. 
Golubovci er jordbruksområde med dyrking av oliven, frukt og vindruer. Det er også noe lett industri i området.
I folketellingen 2003 hadde Golubovci 2.869 innbyggere, hvorav ca. 60% montenegrinere og 30% serbere. Posisjonen som bydel er lovfestet, og Golubovci og Tuzi har begge egne folkevalgte bydelsforsamlinger, men underlagt ordføreren i Podgorica.
Hovedveiene E-65 og E-80 går gjennom tettstedet, og det ledende montenegrinske fotballaget FK Zeta hører hjemme her.
Tuzi

Tuzi er et tettsted og en bydel i kommunen Podgorica i Montenegro. Byen Tuzi ligger 10 km sørøst for Podgorica, helt i sørøst av Zetasletten hvor slettelandet møter Zijevofjellene 5 km  nord for en vik nord i Shkodërsjøen. 
Tuzi ligger på hovedveien E-762 mellom Podgorica og Albania, i den kulturelle regionen Malesia. Det er utpreget landbruksmark med jordbruk i lavlandet og skogbruk i fjellene i øst.
I folketellingen 2003 hadde Tuzi tettsted i alt 3.789 innbyggere, mens hele bydelen hadde 8.752 innbyggere. I tettstedet er ca. 60% albanere, 15% bosnjaker og 13% muslimer av annen tilhørighet.  
Det har vært gjort flere forsøk på å gjøre Tuzi til egen, albansk-dominert kommune, men uten suksess. Posisjonen som bydel er derimot lovfestet, og Tuzi og Golubovci har begge egne folkevalgte bydelsforsamlinger, men underlagt ordføreren i Podgorica.
Fylkesvei 2642

Fylkesvei 2642 går mellom Kvandalsvoll og Leira bru i Lom kommune.
Frem til 2019 hadde veien betegnelsen fylkesvei 471 (Oppland).


== Kommuner og knutepunkter ==

 LomBøverdalsvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2642
(no) Statens vegvesen – trafikkmeldinger